Sandero nie meer beste waarde vir geld(Foto: Verskaf) Die motorbedryf in Suid-Afrika is enorm in vergelyking met ons ekonomie en bevolking. Die middelklas-huishouding in Suid-Afrika het twee of meer voertuie, iets wat beslis nie die norm in talle lande is nie. Daar is tans voertuie in ons mark wat ek meen geen waarde bied nie, en nog nooit gebied het nie. Haval val vir my in hierdie klas in dié sin dat hy kopers lok met reusespesifikasievlakke, maar slegte aanvanklike gehalte, afgryslike brandstofverbruik en nog slegter herverkoopwaarde. Nietemin, Renault se Sandero het in ŉ stadium puik waarde gebied. Die huidige model het aanvanklik R133 900 gekos in 2014 toe hy bekendgestel is. In daardie stadium was sy inligtingstelsel met navigasie puik waarde vir geld. Die bykomstighede sluit in spoedbeheer, lugreëling en twee lugsakke – heel indrukwekkend. Renault het nou ŉ Sandero Techroad bekendgestel … ŉ beperkte weergawe van die Sandero om ŉ bietjie beter waarde te bied. Teen R251 900 in ŉ mark waar Suzuki se Baleno, Toyota se Starlet en Ford se Figo bestaan, voorsien ek ŉ enorme opdraand vir Renault met dié produk. (Foto: Verskaf) Die enjin is ŉ 900 cc-driesilinderturbopetrol wat 66 kW en 135 Nm bied. Ja, 0–100 km/h is nie asemrowend nie, maar heeltemal voldoende vir dié segment. Renault maak aanspraak op ŉ gemiddelde brandstofverbruiksyfer van 5.4 ℓ/100 km – heel billik. Een van die “opknappings” in die Techroad is leerbekleedsel. Indien moontlik, vra spesifiek vir die gewone lapsitplekke, dit bied baie beter steun en boonop ŉ sitplek van baie beter gehalte as die leervervanging. Op die pad toer die Sandero Techroad heel goed. Die enjin is ywerig, die vering sag en gemaklik – dit is net die sitplekke wat ongemaklik is. Dit is maklik om die Techroad op te som. Teen R251 900 bied dit eenvoudig nie dieselfde gehalte as die Ford, Suzuki en Toyota nie. Die reeks lyk só: Die reeks word gedek deur ŉ 5 jaar/150 000 km-waarborg en 2 jaar/30 000 km-diensplan. Die kompetisie lyk só: 5.5 ℓ/100 km 175 km/h 4 jaar/60 000 km-diensplan 5.6 ℓ/100 km 175 km/h 4.0 ℓ/100 km 173 km/h 5.1 ℓ/100 km 175 km/h 4 jaar/60 000 km-diensplan 6.2 ℓ/100 km 188 km/h 5.1 ℓ/100 km 180 km/h 3 jaar/45 000 km-diensplan 5.7 ℓ/100 km 169 km/h 3 jaar/60 000 km-diensplan Daar is ŉ magdom mededingers in dié segment. Die Figo se gehalte teen die prys mét ŉ diensplan is onweerlegbaar en bly my keuse. As ruimte nie ŉ top-prioriteit is nie, is die Fiat 500 ŉ pragtige buksie teen die prys.